
Forretningsbetingelser 


Palleudveksling 


postnord 


GENERELLE OPLYSNINGER 


Nærværende forretningsbetingelser gælder for pal- 
leudveksling. 


Det er en betingelse for at kunne udveksle paller, at 
Kunden har indgået en skriftlig Kundeaftale herom 
med enten PostNord A/S eller PostNord Logistics 
A/S (i det følgende samlet benævnt PostNord). 


Ved Kunden forstås den fysiske eller juridiske per- 
son, der har indgået aftale med PostNord om palle- 
udveksling. 


Ved hverdage forstås i det følgende mandag til fre- 
dag, eksklusive helligdage og undtagen den 5. juni 
(Grundlovsdag), den 24. december og den 31. de- 
cember, medmindre andet udtrykkeligt er angivet. 


1. Hvilke forsendelser er omfattet 
Palleudveksling kan alene foretages for paller, som 
Kunden anvender i forbindelse med indenlandske 
forsendelser af Pallet og Groupage eller Pakker. Pal- 
leudveksling kan ikke kombineres med tillægsydel- 
sen Flexlevering. 


2. Hvilke paller er omfattet 

Der foretages udveksling af følgende 

palletyper: 

. EUR/EPAL-paller med målene 1200 mm x 800 
mm, der er fabrikeret og mærket i henhold til 
de til enhver tid gældende regler for EUR/ 
EPAL-paller, 

e halvpaller med målene 600 mm x 800 mm, 
der lever op til DS’s til enhver tid gældende 
regler, og 

. kvartpaller i brun plast med målene 600 mm x 
400 mm.. 


Pallerne skal være hele og rene og overholde de af 
EPAL (the European Pallet Association) fastsatte kri- 
terier for udveksling af paller. Dette gælder både 
hel-, halv- og kvartpaller. 


Alle øvrige paller, herunder paller, der ikke overhol- 
der ovennævnte krav, betragtes som engangspaller. 
Engangspaller kan ikke danne grundlag for udveks- 
ling og indgår ikke i palleregnskabet. Løse engangs- 
paller, som PostNord måtte komme i besiddelse af, 
kan frit kasseres eller beholdes af PostNord. 


3. Udveksling - pallet og groupage 


3.1 Udveksling hos modtager 

Ved aflevering af Pallet og Groupage forsendelser 
på paller, der lever op til kriterierne i pkt. 2, medta- 
ger PostNord fra modtager umiddelbart et antal pal- 
ler svarende til det afleverede antal. 

Byttepallerne skal overholde kravene i pkt. 2 og skal 
kunne medtages med det samme, uden at ventetid 
opstår. 


Palleudveksling er betinget af, at modtager godken- 
der hver enkelt palle efter aflæsningen. Kun god- 
kendte paller tilskrives palleregnskabet. 


Ved returnering af Pallet & Groupage forsendelser, 
der nægtes modtaget, udligner PostNord dette i pal- 
leregnskabet. 


Hvis modtager ikke kan udlevere byttepaller til Post- 
Nord, der opfylder kravene, udføres palleudvekslin- 
gen ikke. PostNord anfører den manglede palleud- 
veksling i scanneren og tilgodehavende paller 
tilskrives ikke Kunden. Det er Kundens ansvar at 
sørge for, at modtager kan aflevere paller til Post- 
Nord. Eventuelle uenigheder mellem Kunden og 
modtager omkring manglende byttepaller fra mod- 
tager, er PostNord uvedkommende. 


4. Udveksling - pakkeforsendelser 


41 Udveksling ved afhentning eller 
indlevering 

Forud for afhentning eller indlevering af Pakkefor- 

sendelser pakket på paller, udfylder Kunden en em- 

ballagekvittering i to eksemplarer med angivelse af 

antal paller, der ønskes udvekslet. 


Begge parter skal underskrive emballagekvitterin- 
gen. Kunden underskriver emballagekvittering for- 
ud for overdragelse af paller til PostNord. Hver part 
beholder et eksemplar af emballagekvitteringen. 


Efter aflæsning af forsendelserne på PostNords ter- 
minal foretager PostNord kontrol af pallerne. Kon- 
trollen tager afsæt i de i pkt. 2 beskrevne kriterier. 
Såfremt der er uoverensstemmelse mellem antallet 
af paller angivet på emballagekvitteringen og antal- 
let af modtagne paller, der overholder kravene i pkt. 
2, rettes emballagekvitteringen af PostNord. 


PostNord kan i hvert tilfælde vælge at aflevere et an- 
tal paller til Kunden svarende til det indleverede el- 
ler afhentede antal paller. I disse tilfælde tilrettes 
emballagekvitteringen. 


4.2 Udveksling ved afhentning uden kontakt 
med Kunden 
Såfremt der er indgået særlig aftale om afhentning 
af Pakkeforsendelser uden kontakt med personer 
hos Kunden, fx hvor det er aftalt, at PostNord selv 
låser sig ind hos Kunden, eller at afhentningen sker 
ved henstilling og afhentning af trailer eller anhæn- 
ger, gælderfølgende: 


Kunden udfylder en emballagekvittering i to eksem- 
plarer med angivelse af antallet af paller, der er på- 
læsset traileren eller skal afhentes på anden vis. 
Emballagekvitteringen underskrives af Kunden og 
placeres på den sidste pålæssede palle, såfremt der 
er tale om afhentning af en trailer. I øvrige tilfælde 
placeres emballagekvitteringen et synligt sted på de 
Pakkeforsendelser, der skal afhentes. 


Efter aflæsning af Pakkeforsendelserne på Post- 
Nords terminal, foretager PostNord en kontrol af 
pallerne. Såfremt der er uoverensstemmelse mel- 
lem antallet af paller angivet på emballagekvitterin- 
gen og antallet af modtagne paller, der overholder 
kravene i pkt. 2, rettes emballagekvitteringen af 
PostNord. 


Et eksemplar af emballagekvitteringen returneres 
til Kunden pr. email. 


Såfremt Kunden ikke mener at have modtaget embal- 
lagekvitteringen, eller er uenig i indholdet af en tilret- 
tet kvittering, skal Kunden reklamere til PostNord se- 
nest 7 hverdage efter afhentningen er foretaget. 


5. Påkrævet information 


5.1 Pallet og Groupage 

Palleudveksling forudsætter, at Kunden i forbindelse 
med bookingen oplyser via EDI, at der ønskes palle- 
udveksling (produktkode Z28). EDI skal leveres i hen- 
hold til PostNords Forretningsbetingelser for EDI. 


5.2 Pakker 

Palleudveksling forudsætter, at Kunden anvender 
PostNords til enhver tid gældende emballagekvitte- 
ringer, medmindre andet fremgår af Kundeaftalen. 


Kunden er forpligtet til at opretholde en passende 
beholdning af emballagekvitteringer. 


Emballagekvitteringer bestilles hos PostNord med 
et varsel på 3 uger. 


Paller indgår kun i palleregnskabet, såfremt der 
foreligger en af begge parter underskrevet emballa- 
gekvittering, jf. dog pkt. 8. 


PostNord foretager ikke palleudveksling med modta- 
ger ved andre forsendelser end Pallet og Groupage. 


6. Palleregnskab 

Palleregnskab fremgår af PostNord Logistics Kun- 
deportal under Min Side. Palleregnskabet opdateres 
flere gange dagligt. 


Reklamation over palleregnskabet skal ske til Post- 


Nord senest 1 måned efter det pågældende forhold 
er blevet offentliggjort på Min Side. 

Såfremt PostNord konstaterer fejl i eller behov for 
ændringer til palleregnskabet, kan PostNord berigti- 
ge forholdet over for Kunden inden for 1 måned reg- 
net fra offentliggørelse på Min Siden. 


Er Kunden ikke enig i ændringen, skal Kunden rekla- 
mere til PostNord senest 7 hverdage efter den berig- 
tigede opgørelse er offentliggjort på Min Side. 


Er der ikke reklameret eller sket berigtigelse inden 
for ovennævnte frister, anses palleregnskabet for 
godkendt af begge parter. 


7: Udligning af pallegæld 

Parterne er til enhver tid berettiget til at foretage ud- 
ligning af pallegælden ved at levere paller til den 
anden part. Paller til Kunden leveres til den i Kunde- 
aftalen angivne faste afhentningsadresse. Paller til 
PostNord kan leveres til den efter nærmere aftale 
oplyste adresse. 


Hver part kan med et varsel på 1 måned forlange, at 
den anden part senest ved månedens udgang udlig- 
ner pallegælden, såfremt denne overstiger 500 paller. 


Forud for levering af paller udfylder den leverende 
part en emballagekvittering i to eksemplarer med 
angivelse af antallet af paller. 


Medmindre andet er aftalt, er det den modtagende 
parts ansvar at kontrollere, at antallet af de leverede 
paller er korrekt, jf. den medfølgende emballagekvit- 
tering. Den modtagende part kontrollerer endvidere, 
om der er synlige skader på pallerne. Eventuelle ret- 
telser på baggrund af modtagers inspektion, tilrettes 
på den medfølgende emballagekvittering. Eventuelle 
kasserede paller medtages af den leverende part. 
Begge parter skal underskrive emballagekvitterin- 
gen. Det er den leverende parts ansvar at sikre, at den 
anden part underskriver emballagekvitteringen. 


Hver part beholder et eksemplar af emballagekvit- 
teringen. 


Er emballagekvitteringen ved en fejl ikke blevet an- 
vendt eller underskrevet behørigt i forbindelse med 
levering af paller til udligning af pallegæld, kan for- 
holdet berigtiges inden for en frist på 10 hverdage. 
Den modtagne part har pligt til at foretage efterfølg- 
ende kvittering, såfremt den anden part kan godtgø- 
re, at levering af det pågældende antal paller er sket. 


Såfremt der undtagelsesvist ikke kan ske udligning 
af pallegæld ved levering af paller, faktureres parten 
for pallerne i henhold til PostNords til enhver tid 
gældende priser for nye paller. 


8. Pallekrav, mangler og erstatning 

En part kan ikke rejse krav på paller mod den anden 
part, medmindre det for så vidt det angår paller ud- 
vekslet ved Pallet og Groupage forsendelser kan 
dokumenteres, at EDI er afsendt efter gældende ret- 
ningslinjer jf. Forretningsbetingelser for EDI og at 
informationerne i bookingen er korrekte, eller med 
mindre der for så vidt det angår paller udvekslet ved 
Pakkeforsendelser foreligger en af begge parter un- 
derskrevet emballagekvittering. 

Palleregnskabet kan ikke nedjusteres medmindre 
der foreligger en af begge parter underskrevet em- 
ballagekvittering om, at det pågældende antal pal- 
ler er leveret tilbage til den anden part, jf. dog pkt. 
3.2 om manglende byttepaller hos modtager, pkt. 6 
om efterfølgende berigtigelse og nedenfor om man- 
gelfulde paller. 


Er der kvitteret for en palle, og viser den sig ikke at 
overholde kravene i pkt. 2, skal den part, der ønsker at 
påråbe sig manglen, reklamere inden for 3 hverdage 
regnet fra modtagelsen af pallen. Er der reklameret 
rettidigt, og kan parten godtgøre, at pallen lider af en 
mangel, modregnes pallen i palleregnskabet. 


Parterne er i øvrigt erstatningsansvarlige efter 
dansk rets almindelige erstatningsregler. Der ydes 
dog ikke erstatning for driftstab, tabt fortjeneste el- 
ler andre indirekte tab. 


9. Ophør af aftalen 

Ved ophør eller udløb af palleudvekslingsaftalen, 
skal pallegælden udlignes senest ved udgangen af 
den efterfølgende måned. Dette gælder dog ikke, 
såfremt der indgås en ny palleudvekslingsaftale 
mellem parterne. 


10. Behandling af personoplysninger 
PostNord er dataansvarlig, når PostNord behandler 
personoplysninger i forbindelse med leveringen af 
ydelsen, fordi PostNord afgør, til hvilke formål og 
med hvilke hjælpemidler behandlingen foretages. 


PostNord behandler personoplysninger for at kunne 
levere ydelsen, for at kunne udvikle og teste Post- 
Nords IT-systemer, for at kunne udarbejde anonymi- 
seret statistik og for at kunne tilbyde yderligere ydel- 
ser, der er naturligt forbundet med leveringen i 
henhold til Kundeaftalen. 


Kunden forpligter sig til at informere sine medarbej- 
dere og sine egne kunder om PostNords behandling 
af personoplysninger. 


Oplysninger om PostNords behandling af personop- 
lysninger kan findes her: www.postnord.dk/personli- 
ge-oplysninger. 


postnord 

